b'\n_START_ARTICLE_\nGalakti\xc4\x8dni kvadranti (Zvezdne steze)\n_START_SECTION_\nKvadrant alfa\n_START_PARAGRAPH_\nKvadrant \xce\xb1 se nahaja na mestu, kakor 6 in 9 na \xc5\xa1tevil\xc4\x8dnici ure, \xc4\x8de galakti\xc4\x8dna ravnina predstavlja lice ure, in lega \xc5\xa1estice seka Oson\xc4\x8dje. V kvadrantu \xce\xb1 se je dogajalo ve\xc4\x8dina televizijskih nadaljevank in filmov Zvezdnih stez. V tem kvadrantu se nahajajo podro\xc4\x8dja Zdru\xc5\xbeene federacije planetov, Kardasijske zveze, Ferengijske koalicije in Brinske konfederacije.\n_START_SECTION_\nKvadrant beta\n_START_PARAGRAPH_\nKvadrant \xce\xb2 je sredi\xc5\xa1\xc4\x8de dogajanja v nadaljevanki Deep Space Nine (DS9). Gre za stike med odro\xc4\x8dno zapostavljenim Bad\xc5\xbeorjem in Zdru\xc5\xbeeno federacijo, ki v bli\xc5\xbeini Bad\xc5\xbeorja najde prvo stabilno \xc4\x8drvino (Bad\xc5\xbeoranska \xc4\x8drvina). Ta povezuje kvadrant beta s kvadrantom gama. Kapitan Sisko prestavi postajo Deep Space 9 na strate\xc5\xa1ko pomembno mesto v bli\xc5\xbeini \xc4\x8drvine. V tem kvadrantu prevladujejo dve ogromni in napredni cesarstvi: Klingonci in Romulanci. Klingonci razpolagajo s tehnologijo nevidnega \xc5\xa1\xc4\x8dita in so zelo bojevita rasa, ki nadvse \xc4\x8dasti \xc4\x8dast. Romulanci pa so nastali takrat, ko se je kopica druga\xc4\x8de misle\xc4\x8dih Vulkancev odlo\xc4\x8dila, da gre na svoje in da ne bo ve\xc4\x8d potiskala svojih \xc4\x8dustev v ozadje. Tudi Romulanci razpolagajo z nevidnostnem \xc5\xa1\xc4\x8ditom, vendar pa je njihovo ravnanje moralno vpra\xc5\xa1ljivo in delujejo po logiki najprej streljaj in potem spra\xc5\xa1uj. Njihov mati\xc4\x8dni planetarni sistem je sestavljen iz dveh planetov: Romula in Rema.\n_START_SECTION_\nKvadrant gama\n_START_PARAGRAPH_\nKvadrant \xce\xb3 je galakti\xc4\x8dni odsek, kjer prevladuje Dominion (po angle\xc5\xa1ko prevlada, dominacija). Gre za skupnost treh ras: Menja\xc4\x8de, ki lahko spreminjajo obliko in imajo vlogo bogov, D\xc5\xbeem Hadarje, ki so bojevita rasa z izredno pospe\xc5\xa1enim telesnim razvojem in ki jedo samo bel pra\xc5\xa1ek, podoben drogi. Tretja rasa ima nadzor nad D\xc5\xbeem Hadarji in so takoreko\xc4\x8d o\xc4\x8di in u\xc5\xa1esa Menja\xc4\x8dev. Druga\xc4\x8de pa je velik del tega kvadranta neraziskan.'